《故萧尚书瘿柏斋前玉蕊树，与王起居吏部孟员外同赏》
唐代·羊士谔

柏寝闭何时，瑶华自满枝。天清凝积素，风暖动芬丝。

留步苍苔暗，停觞白日迟。因吟茂陵草，幽赏待妍词。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。